LT
L 179/114
Europos Sąjungos oficialusis leidinys
2023 7 14
POLITINIO IR SAUGUMO KOMITETO SPRENDIMAS (BUSP) 2023/1457 2023 m. liepos 13 d. dėl Europos Sąjungos karinės operacijos, skirtos prisidėti prie laivybos saugumo vakarinėje Indijos vandenyno dalyje ir Raudonojoje jūroje (EUNAVFOR ATALANTA), ES pajėgų vado skyrimo, kuriuo panaikinamas Sprendimas (BUSP) 2023/311 (EUNAVFOR ATALANTA/2/2023)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 38 straipsnį, atsižvelgdamas į 2008 m. lapkričio 10 d.
Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie laivybos saugumo vakarinėje Indijos vandenyno dalyje ir Raudonojoje jūroje (EUNAVFOR ATALANTA) (1), ypač į jų 6 straipsnio 1 dalį, kadangi: (1)
pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (PSK) priimti atitinkamus sprendimus dėl Europos Sąjungos karinės operacijos, skirtos prisidėti prie laivybos saugumo vakarinėje Indijos vandenyno dalyje ir Raudonojoje jūroje (EUNAVFOR ATALANTA) ES, pajėgų vado (toliau – ES pajėgų vadas) skyrimo;
(2)
2023 m. vasario 7 d.
PSK priėmė Sprendimą (BUSP) 2023/311 (2), kuriuo ES pajėgų vadu paskirtas kontradmirolas Juan María IBAÑEZ MARTÍN;
(3)
2023 m. gegužės 23 d.
Italijos karinė vadovybė pasiūlė nuo 2023 m. liepos 17 d. kontradmirolą Juan María IBAÑEZ MARTÍN pakeisiančiu ES pajėgų vadu paskirti kontradmirolą Fabrizio RUTTERI;
(4)
2023 m. birželio 2 d.
EUNAVFOR ATALANTA ES operacijos vadas pritarė tam pasiūlytam paskyrimui;
(5)
2023 m. birželio 9 d. ES karinis komitetas pritarė Italijos karinės vadovybės rekomendaciją;
(6)
turėtų būti priimtas sprendimas dėl kontradmirolo Fabrizio Rutteri skyrimo.
(7)
todėl Sprendimas (BUSP) 2023/311 turėtų būti panaikintas,
PRIĖMĖ ŠĮ SPRENDIMĄ:
1 straipsnis Europos Sąjungos karinės operacijos, skirtos prisidėti prie laivybos saugumo vakarinėje Indijos vandenyno dalyje ir Raudonojoje jūroje (EUNAVFOR ATALANTA), ES pajėgų vadu nuo 2023 m. liepos 17 d. skiriamas kontradmirolas Fabrizio RUTTERI.
2 straipsnis Sprendimas (BUSP) 2023/311 panaikinamas.
(1) OL L 301, 2008 11 12, p. 33.
(2) 2023 m. vasario 7 d.
Politinio ir saugumo komiteto sprendimas (BUSP) 2023/311 dėl Europos Sąjungos karinės operacijos, skirtos prisidėti prie laivybos saugumo vakarinėje Indijos vandenyno dalyje ir Raudonojoje jūroje (EUNAVFOR ATALANTA), ES pajėgų vado skyrimo, kuriuo panaikinamas Sprendimas (BUSP) 2022/2205 (EUNAVFOR ATALANTA/1/2023) (OL L 40, 2023 2 10, p. 24).